Romania a fost amendata de Curtea Europeana a Drepturilor Omului pentru ca politistii investigat ineficient si pe o durata foarte mare de timp un atac homofob asupra a sase tineri.

Victimele participasera la gayfest, o parada organizata in 2006, si au fost atacate la metrou. 5 ani a durat ancheta, iar la final dosarul a fost clasat pentru ca faptele s-au prescris. Acum, Romania va plati 14.000 de euro celor 6 victime.

Iustina Ionescu, avocata: "Statul roman este responsabil pentru tratamente degradante si inumane si discriminare pe criteriul orietarii sexuale. Sa fii condamnat la Strasburg pentru incalcarea art 3 pentru tratem inumane si degradante este o mare rusine pentru un stat care se vrea democratic."

Romania a fost gasita vinovata si obligata sa plateasca 14.000 de euro pentru un incident violent petrecut acum 10 ani in Bucuresti. Victime au fost 6 tineri, romani si olandezi, care au participat la gayfest, festival presarat cu violente.

Victimele le-au povestit anchetaorilor ca au fost urmariti de agresori din Piata Constitutiei pana la statia de metrou Izvor, iar cand au intrat in garnitura de metrou au fost luati la bataie fara nici o explicatie de mai multi indivizi. Totul a durat cateva minute, iar cei agresati spun ca nici un martor nu a sarit sa ii ajute.

Au mers la politie ca sa depuna plangere insa acolo, sustin ei, agentii ar fi incercat sa ii descurajeze sa ceara deschiderea unei anchete.

Totusi, au dat declaratii in fata anchetatorilor.

Politistii au primit chiar si fotografii ale presupusilor agresori, facute de un martor. Cu toate acestea, sustin reprezentantii fundatiei ACCEPT, investigatia a fost tergiversata, iar agresiunile au fost tratate ca loviri si alte violente cu toate ca fusese un atac homofob. Dupa 5 ani, dosarul a fost clasat pentru ca s-a prescris fara ca cineva sa fie tras la raspundere.

Verdictul CEDO aduce in discutie modul in care sunt efectuate, in unele cazuri, anchetele politiei. Cu toate ca am solicitat un punct de vedere, Politia Capitalei nu a comentat cazul si nici nu a precizat daca politistii care au lucrat in acest dosar au fost sanctionati in vreun fel.



